stanford-oval/wikipedia huggingface dataset:
Leisha Hailey
Yksityiselämä

Hailey syntyi Okinawalla Japanissa, ja kasvoi Bellevuessa Nebraskassa. Hänellä on pikkusisko Kaydra. Heidän vanhempansa ovat Robert ja Jane Hailey. Haileylla on Bandit-niminen koira. Hän on kasvissyöjä.
Hailey on avoimesti lesbo. Hän seurusteli muusikko k.d. langin kanssa 1990-luvun alkupuolella. Hailey alkoi seurustella muotisuunnittelija Nina Gardunon kanssa vuonna 2006.
Sittemmin Hailey on seurustellut bändikaverinsa Camila Greyn kanssa. Syyskuussa 2011 pariskunta poistettiin lentokoneesta heidän suudeltuaan julkisesti. Hailey väitti parin käyttäytyneen sivistyneesti ja joutuneen syrjinnän kohteeksi seksuaalisen suuntautumisen takia.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 1997 | All Over Me | Lucy |  |
| 1998 | Some Girls | muusikko (The Murmurs) |  |
| 1999 | Sleeping Beauties | muusikko (Sno Blo Band) | lyhytelokuva |
| 2001 | Size 'Em Up | Clea Shapiro | lyhytelokuva |
| 2002 | The Snowflake Crusade | Marigold |  |
| 2007 | La Cucina | Shelly |  |
| 2009 | Make Up | Shelley Cabot | lyhytelokuva |
| 2011 | Fertile Ground  | Emily Weaver |  |
Filmografia > Televisio

| Vuosi | Televisiosarja | Rooli | Muuta |
| --- | --- | --- | --- |
| 1996 | Isojen poikien leikit | Corinna | 1 jakso |
| 1997 | Ellen | nainen homobaarissa | 1 jakso |
| 2004–2009 | L-koodi | Alice Pieszecki | 70 jaksoa |
| 2006 | Greyn anatomia | Claire Solomon | 1 jakso |
| 2006 | CSI | Allison Ludford | 1 jakso |
| 2007, 2008, 2010, 2011 | American Dad! | Lily (ääni) | 4 jaksoa |
| 2009 | Maneater | Harriet | 1 jakso |
| 2010 | Drop Dead Diva | Hope Prentiss | 1 jakso |
| 2012 | New Normal |  |  |
Diskografia > The Murmurs > Albumit

Who Are We (1991)
Murmurs (1994)
Pristine Smut (1997)
Blender (1998)
Diskografia > The Murmurs > Singlet

All I Need To Know (1994)
You Suck (1994)
White Rabbit (1995)
I'm A Mess (1997)
La Di Da (1998)
Smash (1999)
Diskografia > Gush > Albumit

Gush (2002)
Diskografia > Uh Huh Her > Albumit

Common Reaction (2008)
Nocturnes (2011)
Diskografia > Uh Huh Her > EP:t

I See Red (2007)
Black And Blue (2011)
Diskografia > Uh Huh Her > Muut julkaisut

The Kids Are All Right (Original Motion Picture Soundtrack) (2010)
Aiheesta muualla

Leisha Hailey Internet Movie Databasessa. (englanniksi)
Leisha Hailey Allmovie-sivustolla
Leisha Hailey TV.com -sivustolla (Arkistoitu – Internet Archive)
Uh Huh Her – virallinen sivu
Uh Huh Her Myspacessa (englanniksi)
Uh Huh Her Facebookissa
Linda Bove

Linda Bove (s. 30. marraskuuta 1945) on yhdysvaltalainen näyttelijä. Hän esiintyi vuosina 1971–2003 lastensarjassa Seesamitie.
Bove on lisäksi esiintynyt mm. Onnen päivien jaksossa, sarjassa Search for Tomorrow sekä elokuvassa Sanaton rakkaus.
Bove syntyi kuurona Garfieldissä, New Jerseyssä ja on ollut vuodesta 1970 naimisissa Ed Waterstreetin kanssa. Hän kävi kuurojen koulua ja myöhemmin Gallaudet'n yliopiston.
Iines-padonvartija

Erkki Mykrä: Iines padonvartija (1979). Koijärvi, Forssa, Koijärven lasku-uoman varsi.
Iines-padonvartija on turkulaisen kuvanveistäjä Erkki Mykrän veistos, joka paljastettiin vuonna 1979 Suomen ensimmäisen medialuonnonsuojeluhankkeen patsaana Koijärvellä. Veistos kuvaa kädet lanteilla seisovaa topakkaa naishahmoa.
Koijärven järvensuojelukiistan ensimmäiset niin sanotut kettinkitempaukset ja pidätykset tehtiin toukokuussa 1979. Luonnonsuojelijoiden tavoitteena oli nostaa Koijärven veden pintaa ja he rakensivat apupadon vesipiirin rakentaman padon viereen. Paikalliset isännät kävivät puolestaan purkamassa luonnonsuojelijoiden tekemän padon. Nuoret rakensivat padon uudelleen ja sama toistui useita kertoja.
Tilanne kuitenkin rauhottui kesän aikana ja syntynyt Koijärvi-liike päätti purkaa leirinsä. Viimeinen luonnonsuojelijoiden järjestämä tiedotustilaisuus järjestettiin jokiuoman varrella elokuun 11. 1979. Läksiäisiksi paljastettiin Iines-padonvartija -patsas. Ajatuksen patsaasta keksi Teemu Lehto, joka otti yhteyttä kuvanveistäjä Erkki Mykrään. Mykrä innostui ideasta ja lahjoitti veistoksensa Koijärvi-liikkeelle. Siitä lähtien veistos on vartioinut patoa.
Patsas seisoo siinä kohdassa, johon Koijärvi-liike rakensi ensimmäisen padon vuonna 1979.
Teoskuvaa käytettiin myöhemmin syntyneen Koijärvi-liikkeen postikortissa, jolla rahoitettiin toimintaa.
Vuonna 2012 raportoitiin, että teoksen betonipintaa peittää pehmeä sammalkerros. Myös Koijärvi on vuosien
varrella kasvanut umpeen, ja monet aiemmin siellä pesineet lintulajit ovat hylänneet sen.
Aiheesta muualla

Iines padonvartija Kuvataiteilijamatrikkeli.
Hvidbjørnen-luokka

| Hvidbjørnen-luokka |
| --- | --- |


Tekniset tiedot
Uppouma:  1 345 t (standardi) 1 650 t (kuormattu)
Pituus:  72,0 m (kokonaispituus)
Leveys:  11,5 m
Syväys:  5,0 m
Koneteho:  4 x GM dieselmoottoria 6 400 bhp
Nopeus:  18 solmua
Miehistöä:  85
Aseistus
Meritorjunta:  1 x 3" tykki syvyyspommit 1 x helikopteri
Hvidbjørnen-luokka oli Tanskan laivaston neljän fregatin muodostama alusluokka, jonka alukset valmistettiin 1961-1963 ja poistettiin palveluksesta 1990-luvun alussa.
Alukset

Luokan alukset tilattiin 1960-1961 ja ne oli varustettu erityisesti Grönlannin, Färsaarten ja Pohjanmeren kalastuksen valvontaan. Alun perin alusten helikopterina olivat Alouette III, jotka korvattiin myöhemmin Westland Lynxeillä. Alkuperäiseen varustukseen kuuluneet CWS-1-tutkat korvattiin 1987-1988 AWS-6-tutkilla, joissa oli suuri suojakupu.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| KDM Hvidbjørnen | Aarhus Flydedok | 4. kesäkuuta 1961 | 23. marraskuuta 1961 | 15. joulukuuta 1962 | alusluettelosta 1992 |
| KDM Vædderen | Aalborg | 30. lokakuuta 1961 | 6. huhtikuuta 1962 | 19. maaliskuuta 1963 | alusluettelosta 1992 |
| KDM Ingolf | Svendborg | 5. joulukuuta 1961 | 27. heinäkuuta 1962 | 27. heinäkuuta 1963 | pelastusalukseksi 1982 alusluettelosta 1992 |
| KDM Fylla | Aalborg | 27. kesäkuuta 1962 | 18. joulukuuta 1962 | 10. heinäkuuta 1963 | alusluettelosta 1991 |
Linda Ruutu

Linda Ruutu (s. 17. helmikuuta 1990) on suomalainen jalkapalloilija, pelipaikaltaan keskikenttäpelaaja.
Ruutu on pelannut kotimaan liigassa 182 ottelua ja tehnyt niissä 35 maalia, joista eniten eli yhdeksän ensimmäisellä kaudellaan 2009. Hän on edustanut liigassa Helsingin Jalkapalloklubia kaudet 2009–2010, 2012 ja 2016–2021 sekä PK-35 Vantaata kaudet 2013–2015. Hän on voittanut Suomen-mestaruuden kausina 2014, 2015 ja 2019 sekä Suomen Cupin kausina 2010, 2013, 2017 ja 2019. Kaudella 2017 hän pelasi myös Norjassa Grand Bodøn joukkueessa ja vuosina 2009–2012 Yhdysvaltain yliopistosarjoissa.
Ensimmäisen naisten maaottelunsa Ruutu pelasi maaliskuussa 2014. Vuoden 2016 loppuun mennessä hän on pelannut 14 maaottelua ja tehnyt niissä yhden maalin, elokuussa 2014 MM-karsintaottelussa Bulgariaa vastaan.
Linda Ruutu aloitti marraskuun 2021 alussa kasvattajaseuransa Espoon Palloseuran 13–15-vuotiaiden tyttöjen talenttivalmentajana ja alle 18-vuotiaiden joukkuevalmentajana.
Linda Sandblom

Linda Sandblom Jyväskylän Kalevan kisoissa vuonna 2018.
Linda Maria Sandblom (s. 18. lokakuuta 1989 Tammisaari) on suomalainen korkeushyppääjä, joka edustaa HIK Friidrottia. Vuoteen 2013 asti hän edusti Hangö IK:ta. Häntä valmentavat Matti Nieminen ja Leif Sandblom.
Sandblom karsiutui loppukilpailusta alle 23-vuotiaiden EM-kilpailuissa 2009, Amsterdamin EM-kilpailuissa ja Rio de Janeiron olympialaisissa 2016 sekä Belgradin EM-hallikilpailuissa ja Lontoon MM-kisoissa 2017.
Sandblom saavutti ensimmäisen mitalinsa Kalevan kisoissa voittaessaan Suomen-mestaruuden Oulussa 2016. Hän uusi mestaruutensa seuraavana vuonna Seinäjoen Kalevan kisoissa. Sisäratojen SM-kilpailuissa hän on voittanut kultaa 2016, 2017 ja 2018, hopeaa vuosina 2009 ja 2014 sekä pronssia vuonna 2013 ja vuonna 2019.
Sandblom hyppäsi 25. kesäkuuta 2016 Kuortaneen eliittikisoissa Suomen ennätyksen 193 cm ja rikkoi samalla Rion 2016 olympiakisojen karsintarajan. Sisäradoilla hän hyppäsi Suomen ennätyksen 191 cm Jyväskylässä 19. helmikuuta 2017 voittaessaan Suomen-mestaruuden. Molemmat ennätykset rikkoi Ella Junnila. Ulkoradoilla kesäkuussa 2019 ja hallissa helmikuussa 2021.
Husum (täsmennyssivu)

Husum voi tarkoittaa seuraavia paikkoja:
Saksassa

Husum, kaupunki Schleswig-Holsteinissa
Husum, kunta Ala-Saksissa
Tanskassa

Husum, seurakunta Kööpenhaminassa
Brønshøj-Husum, hallinnollinen kaupunginosa Kööpenhaminassa
Húsar (tansk. Husum), kunta Färsaarilla
Ruotsissa

Husum, taajama Örnsköldsvikin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Husum”, voi hakea sivunnimihaulla, laajalla sivunnimihaulla tai tekstihaulla.
Hollywoodland

| Hollywoodland |
| --- | --- |

Ohjaaja:  Allen Coulter
Käsikirjoittaja:  Paul Bernbaum
Tuottaja:  Glenn Williamson
Säveltäjä:  Marcelo Zarvos
Kuvaaja:  Jonathan Freeman
Pääosat:   Adrien Brody  Diane Lane  Ben Affleck  Bob Hoskins  Molly Parker  Robin Tunney 
Valmistustiedot
Valmistusmaa:  Yhdysvallat
Tuotantoyhtiö:   Focus Features (USA)  Miramax Films (ei-USA) 
Levittäjä:  Netflix
Ensi-ilta:  2006
Kesto:  128 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Hollywoodland on vuonna 2006 valmistunut 1950-luvun Hollywoodiin sijoittuva draamaelokuva, joka kertoo Teräsmiehen näyttelijän George Reevesin kiistellystä itsemurhasta ja sen tutkinnasta.
Näyttelijät

| 0 | 1 | 2 |
| --- | --- | --- |
|  Adrien Brody  | … |  Louis Simo   |
|  Diane Lane  | … |  Toni Mannix   |
|  Ben Affleck  | … |  George Reeves   |
|  Bob Hoskins  | … |  Eddie Mannix   |
|  Robin Tunney  | … |  Leonore Lemmon   |
|  Kathleen Robertson  | … |  Carol Van Ronkel   |
|  Lois Smith  | … |  Helen Bessolo   |
|  Larry Cedar  | … |  Chester Sinclair   |
|  Caroline Dhavernas  | … |  Kit Holliday   |
|  Kevin Hare  | … |  Robert Condon   |
|  Molly Parker  | … |  Laurie Simo   |
|  Zach Mills  | … |  Evan Simo   |
|  Neil Crone  | … |  Chuck   |
|  Gareth Williams  | … |  Del   |
|  Dash Mihok  | … |  Jack Paterson   |
|  Veronica Watt  | … |  Rita Hayworth   |
|  Joe Spano  | … |  Howard Strickling   |
|  Jeffrey DeMunn  | … |  Art Weissman   |
Arvioita

Turun Sanomien Tapani Maskula arveli, etteivät vauhdikkaaseen toimintaan tottuneet nykykatsojat arvosta rakenteeltaan näin kimuranttia ja apeaa elokuvaa. Televisio-sarjoja ohjannutta Coulteria hän kutsuu kunnianhimoiseksi esikoiselokuvan ohjaajaksi, joka ei kuitenkaan onnistu saumattomasti rinnastamaan kahden päähenkilön, Reevesin ja tämän kuolemaa tutkivan yksityisetsivän Louis Simon, erilaisia kohtaloita.
Ignacy Krasicki

| Ignacy Krasicki |
| --- | --- |
 Ignacy Krasicki noin vuonna 1768.
Henkilötiedot
Syntynyt: 1735
Kuollut: 1801 (65–66 vuotta)
Kansalaisuus:  Puola
Ammatti:  kirjailija
Kirjailija
Tuotannon kieli: puola
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Ignacy Krasicki (1735–1801) oli puolalainen kirjailija. Hän oli saanut pappiskoulutuksen. Hän oli vuodesta 1767 Ermlandin ruhtinaspiispa ja 1795 Gnesenin arkkipiispa. Hienona, terävänä ja sukkeluutta säteilevänä miehenä hän oli yhtä suosittu Varsovan kuin Berliinin hovissa. Runomittaa hän käytti varsinkin ivan esittämiseen paremmin kuin kukaan ennen häntä puolalaisessa kirjallisuudessa. Hänen kuuluisimmat teoksensa ovat koomiset kertomarunot Myszeis (’Sankariruno hiiristä’) ja Monachomachia (’Munkkien sota’, 1778). jotka ovat täynnä hienoja pistoksia aatelistolle ja papeille, sekä Bajki i przypowieści (’Eläinsatuja ja -kertomuksia’, 1779) ja Satyry (1779).
Krasickin runoja ovat suomentaneet Eino Leino ja Yrjö Jylhä.
Suomennetut runot

”Heleä heila”, teoksissa Maailman kannel ja Runot IV: 1908–1915 (Leino)
”Miksi ulvovat mustat koirat?”, teoksissa Skandinavian kirjallisuuden kultainen kirja ja Veri ja kulta (Jylhä)
”Runous””, teoksissa Maailman kannel ja Runot IV: 1908–1915 (Leino)
Syys nummella”, teoksissa Skandinavian kirjallisuuden kultainen kirja ja Veri ja kulta (Jylhä)
”Tunis”, teoksissa Skandinavian kirjallisuuden kultainen kirja ja Veri ja kulta (Jylhä)
Aiheesta muualla

Kuvia tai muita tiedostoja aiheesta Ignacy Krasicki Wikimedia Commonsissa
Leavings-Orkesteri

| Leavings-Orkesteri> Tiedot |
| --- | --- |
Toiminnassa:  2011–
Laulukieli:  suomi
Jäsenet:  Risto Paananen   Juha Karastie   Niklas Nylund  
Levy-yhtiö:  RCA, (2011)   Turenki Records, (2015–2016)  
Aiheesta muualla
Kotisivut
Infobox OKNimi-testi OK: 
Leavings-Orkesteri on suomalainen pop-yhtye. Yhtyeen perustivat Leevi and the Leavings -yhtyeen jäsenet Risto Paananen, Juha Karastie ja Niklas Nylund. Yhtye julkaisi ensimmäisen albuminsa Arpapeliä 25. toukokuuta 2011. Levyn sisältö on kokonaan orkesterin omaa käsialaa. Leavings-Orkesteri kiersi uuden levyn myötä myös esiintymässä. Vaikka yhtye soittaa konserteissaan myös Leevi and the Leavingsin materiaalia, Niklas Nylund korostaa, että yhtyeen konserttimateriaalista 95 prosenttia on sen omaa tuotantoa. Tammikuussa 2012 yhtye julkaisi videon uuden kappaleen ”Tänäänkin” studiosessioista ja kesäkuussa 2015 uuden singlen ”Siellä missä toisetkin”. Singlen ”Parisuhdevakuutus” yhtye julkaisi vuonna 2016 yhdessä Siiri Nordinin kanssa. Yhtyeen konserteissa solisteina ovat vierailleet Nordinin lisäksi Jouni Hynynen ja Jarkko Martikainen. Yhtyeen konserteissa on soittanut myös kosketinsoittaja Janne Teuronen. Syyskuussa 2023 orkesteri ilmoitti aloittavansa keikat tammikuussa 2024 uutena vierailevana solistinaan Timo Rautiainen.
Yhtye on myös mukana 10. huhtikuuta 2020 julkaistussa Arttu Wiskarin "Tässäkö tää oli?" -kappaleessa.
Lily Saxén

Lily (Lilly) Ottilia Maria Saxén (25. elokuuta 1861 Turku – 11. lokakuuta 1927 [lähde? ] Kuokkala) oli suomalainen ruotsin kielellä kirjoittanut runoilija joka käytti nimimerkkejä Fågel Blå ja Fågelfri.
Saxénin vanhemmat olivat rovasti Karl Johan August Saxén ja Jeanne-Marie Vilenius. Hän kävi tyttökoulun ja suoritti myös muun muassa sähköttäjän tutkinnon. Saxén työskenteli eräissä ruotsinkielisissä maaseutulehdissä (Viborgsbladet, Östra Nyland) ja oli puoli vuotta Arbetaren-lehden toimitussihteerinä. Hän käänsi ruotsin kielelle suomalaista kansanrunoutta (kolmiosainen kokoelma Ur den finska sången) ja kirjoitti myös itse runoja sekä yhden lastenkirjan.
Teoksia

Ur den finska sången samt några ryska skalder, tolkningen af Fågel Blå.    Edlund, Helsingfors 1891
Ur den finska sången, 2. häftet.    Söderström, Helsingfors 1892
Poetiska synder.     Söderström, Helsingfors 1894
Ur den finska sången, tredje häftet : Några yngre diktare jämte en inledningssång; af Fågel Blå och Oksanen.      Viborgsbladet, Viborg 1898
Dikt och sägen, af Fågel Blå.     Lilius & Hertzberg, Helsingfors 1902
Sex kissar : en berättelsebok tillegnad de yngsta djurvännerna af Fågel Blå.     Söderström, Helsingfors 1905
HMS Candytuft (M09)

| HMS Candytuft |
| --- | --- |

Aluksen vaiheet
Rakentaja:  Grangemouth Dockyard Company, Grangemouth
Kölinlasku:  31. lokakuuta 1939
Laskettu vesille:  8. heinäkuuta 1940
Palveluskäyttöön:  16. lokakuuta 1940
Poistui palveluskäytöstä:  Yhdysvaltain laivastolle USS Tenacity
Tekniset tiedot
Uppouma:  925 t
Pituus:  62,48 m
Leveys:  10,11 m
Syväys:  4,14 m
Koneteho:  2 750 hv
Nopeus:  16 solmua (30 km/h)
Miehistöä:  96
Aseistus
Aseistus:  1 × BL 4″/L45 (102 mm) Mk IX -tykki 1 × kaksipiippuinen Vickers .50″ Mk III -ilmatorjuntakonekivääri 1 × kaksipiippuinen .303″ Lewis-pikakivääri 2 × syvyyspomminheitintä Mk II, joihin yhteensä 40 syvyyspommia
HMS Candytuft (viirinumero M09) oli Britannian kuninkaallisen laivaston vuonna 1940 valmistunut Flower-luokan korvetti toisessa maailmansodassa.
Valmistus

Alus tilattiin 25. heinäkuuta 1939 Grangemouthista Grangemouth Dockyard Companyltä, missä köli laskettiin 31. lokakuuta. Alus laskettiin vesille 8. heinäkuuta 1940 ja valmistui 16. lokakuuta.
Palvelus

Alus luovutettiin 1942 Yhdysvaltain laivastolle, joka nimesi aluksen USS Tenacityksi.
USS Tenacity (PG-71)

Yhdysvaltain laivasto vastaanotti aluksen 4. maaliskuuta 1942 nimeten sen USS Tenacityksi. Alus otettiin palvelukseen 11. kesäkuuta New Yorkissa. Palveltuaan Karibialla alus siirrettiin syyskuun alussa Etelä-Atlantille sijoitettuun osastoon, joka myöhemmin nimettiin Yhdysvaltain 4. laivastoksi. Alus saapui 7. syyskuuta Brittiläiseen Länsi-Intiaan Trinidadiin, missä se oli seuraavat 17 kuukautta. Alus suojasi saattueita Länsi-Intiasta Brasilian rannikolle erityisesti Recifeen ja Bahiaan.
Alus vapautui tammikuun 1944 lopulla 4. laivastosta, jolloin se lähti Trinidadista Charlestoniin. Alus jatkoi matkaansa pohjoiseen 24. maaliskuuta palvellakseen Luoteis-Atlantilla ja se oli Bostonissa 28. maaliskuuta. Alus liittyi TF 24:ään, jonka tehtävänä oli suojata Bostonin ja Grönlannin välillä saattueita.
Euroopan sotatoimien päätyttyä 9. toukokuuta 1945 aluksen tarve Atlantilla päättyi. Alus lähti Bostonista 1. elokuuta ja vierailtuaan Ponta Delgadassa Azoreilla alus saapui Britteinsaarille 14. elokuuta. Alus poistettiin Yhdysvaltain laivastosta 22. elokuuta ja se palautettiin Britannian kuninkaalliselle laivastolle neljä päivää myöhemmin.
Alus myytiin 1947 Kiinaan ja uusi omistaja nimesi sen Maw Hwaksi.
Lily Tomlin

| Lily Tomlin |
| --- | --- |
 Lily Tomlin vuonna 2014.
Henkilötiedot
Syntynyt: 1. syyskuuta 1939 (ikä 85)
Ammatti:  näyttelijä, koomikko
Puoliso:  Jane Wagner (2013–)
Näyttelijä
Aktiivisena:  1965–
Aiheesta muualla
www.lilytomlin.com
IMDb 
Elonet
Lily Tomlin (alk. Mary Jean Tomlin, s. 1. syyskuuta 1939 Detroit, Michigan, Yhdysvallat) on yhdysvaltalainen televisio- ja elokuvanäyttelijä. Ennen teatteriuraa hän tarjoili kahvia teatterin asiakkaille, mutta hänen uransa alkoi vasta hänen alettuaan stand up -koomikoksi. Hänet on palkittu uransa aikana viidellä Primetime Emmyllä, Grammyllä, Tonylla ja vuonna 2014 Kennedy Center Honors -palkinnolla myötävaikutuksestaan Yhdysvaltain kulttuurissa.
Hänen kuuluisimpia töitään ovat Franco Zeffirellin elokuvassa Teetä Mussolinin kanssa ja Robert Altmanin Nashvillessä. Hän on esiintynyt myös Valkoisesta talosta kertovassa draamasarjassa West Wing. Tämän lisäksi hän on vieraillut Simpsoneissa jaksossa Italiaa aloittelijoille. Vuodesta 2015 Tomlin on näytellyt Netflixin komediasarjassa Grace and Frankie, josta hän sai parhaan naispääosan Primetime Emmy -ehdokkuuden.
Tomlin on seurustellut vuodesta 1971 alkaen Jane Wagnerin kanssa, he menivät naimisiin vuonna 2013.
Aiheesta muualla

Kuvia tai muita tiedostoja aiheesta Lily Tomlin Wikimedia Commonsissa
Landaulet

Renault 40CV Landaulet 1914
Landaulet tai vaihtoehtoisesti Landaulette tarkoittaa osittain umpinaista korimallia, jonka takaosa on avattavissa samalla tavoin kuin Cabriolet-korin katto. Koska termi viittaa katon rakenteeseen, yhtenä ajoneuvon korin piirteenä, sitä voidaan käyttää myös yhdessä toisen, ajoneuvon korirakennetta kuvaavan termin kanssa, kuten esim. "Sedan-Landaulet" tai "Pullman-Landaulet". Avattavan katto-osan koko voi vaihdella ja kori voi olla varustettu ikkunankehyksillä, ilman niitä tai kehykset voivat olla irrotettavat.
Etymologiaa

Landaulet-vaunut olivat leikatut eli täysikokoisten Landau-vanujen coupé-versio (ranska: couper = leikata). Landau-vaunut olivat keskiosltaan katetut vaunut, joissa ajuri istui ulkopuolella ja matkustajat kasvotusten (vis-a-vis), avattavien etu- ja takakatteiden peittämässä tilassa. Landaulet-vaunuissa oli ainoastaan vaunun takaosan kate ja etuosa oli "leikattu" pois. Koska vaunut olivat myös fyysisesti pienemmät kuin esikuvansa, termi Landaulet eli "Pieni Landau" on hyvin kuvaava. Kuten monet muutkin korinvalmistuksen tyylit, landaulet siirtyi hevosvetoisten vaunujen maailmasta moottoroitujen vaunujen maailmaan, olivathan korivalmistajat usein samoja, pitkään alalla toimineita yhtiöitä.
Historiaa ja muuttuvat määritelmät > Varhaiset landaulet-korit

Vuonna 1916  amerikkalainen standardoimisorganisaatio Society of Automotive Engineers (SAE) kuvasi Landaulet-korimallin seuraavalla tavalla: "umpikorinen henkilöauto, taittuvalla katolla, sisällä istuinpaikka kolmelle tai useammalle ja kuljettajan istuin matkustamon ulkopuolella."  Landaulet-kori voidaan kuvata myös seuraavasti: "Auto, jonka takaistuin on peitetty avattavalla katteella ja etuistuin on joko avoin tai katettu" tai "Umpikorinen sedan tai coupé, jonka takaistuimen ja samalla korin taimmaisen neljänneksen peittää avattava kate." Coupé de ville -kori on läheistä sukua Landaulet-korille, sillä vaikka Coupé de ville puhtaimmillaan tarkoittaakin korimallia, jonka takaosan katto on kiinteä ja etuosa avoin, ovat jotkin korittajat valmistaneet ns. "drophead"-kattoja, jotka voidaan "cabriolet"-mallisesti taittaa täysin alas tai jättää "landaulet"-tyylisesti osittain avaamatta.
Landaulet on pääsääntöisesti palkatun ammattikuljettajan eli chauffeurin kuljettama ajoneuvo. Termi chauffeur tulee ranskan kielen sanasta chauffer, joka tarkoittaa suomennettuna "lämmittää". Chauffeur kuvasi siis aluksi henkilöä, joka laittoi tulet höyrykattilaan ja saattoi höyrykoneen ja sen voimalla toimivan laitteen tai kulkuvälineen (juna tai laiva) käyttökuntoon.
Historiaa ja muuttuvat määritelmät > Korienvalmistuksen aikakausi 1920 – 1940

1920-luvulle saavuttaessa ajoneuvojen korirakenteet muuttuivat mm. kasvaneiden ajonopeuksien johdosta ja puhdas landaulet alkoi muuntumaan Sedanca de Ville -korimalliksi, jossa kuljettajan ja matkustamon välillä on väliseinä. Pohjois-Amerikassa tämä korimalli oli nimeltään Town car. Vastaavan tyyppinen, mutta kooltaan pienempi korimalli oli Coupé de ville, josta tilan vähyyden vuoksi oli jätetty väliseinä pois. Sedanca de Ville ja Coupé de ville ovat pääsäntöisesti kovakattoisia, kun taas Landaulet on edelleen pehmeällä materiaalilla verhoiltu, vaikka katto ei enää olisikaan ollut kokoontaitettavissa.
Society of Automobile Engineers (SAE), Ajoneuvojen korimallien kuvaus, n. 1920: "Korimalli, joka ilmiasultaan muistuttaa brougham-koria, poikkeuksena että sen umpinainen osa on lyhyempi, ja katto on kokoontaittuvaa mallia, aina kuljettajan istuimen taakse asti. Korin takaosassa on kiinteä, koriin nähden poikittain asennettu istuin, kahdelle tai kolmelle matkustajalle. Ainoastaan ovien ikkunat ovat avattavissa. Perinteisesti korin taimmainen neljännes on peitetty nahasta tai tekstiilikuidusta valmistetulla katteella, joka on tuettu ulkopuolisin, nivelöidyin kannatintangoin. (eli ns. "Landau-tangot". Ne tekivät paluun 1970-luvulla, amerikkalaisten autonvalmistajien Landau-varusteversioissa).
Korien mallinimet menevät usein eri korimallien osalta ristiin ja päällekkäin, eikä määrättyä korimallia aina kyetä nimeämään ehdottomasti johonkin lokeroon kuuluvaksi, eikä näin ole tarpeellista tehdäkään. Seuraavien otsikkojen alle on pyritty listaamaan erilaisia landaulet-korin alalajeja, mutta vaikka tässä artikkelissa jokin kori mainitaan landauletina, se voidaan yhtä oikeutetusti nimetä esimerkiksi Sedanca-koriksi.
Pilgrim (UK) 25/30 h.p. Landaulet (1908)
Renault Taxi de la Marne vuodelta 1910. Aikansa tyypillinen landaulet-korimallin auto.
Adler Limousine-Landaulet vuodelta 1911. Kuljettajan pällä kova katto.
Rolls-Royce Silver Ghost Barker Landaulette 1913. Tässä Barker-koritehtaan versiossa katto on osin taitettavissa auki, takaosan ollessa kiintästi asennettu.
Versioita > Landaulet-vaunut

Landaulet, myös muotoa Landaulette käytetään, oli parivaljakon vetämä, kahden hengen nelipyöräinen matkavaunu, jossa ajuri istui korkealla edessä ja korin takaosan kate oli jotain pehmeää materiaalia, esim. nahkaa. Landaulet-vaunuissa oli yksi kahden hengen istuin, kasvot ajosuuntaan päin kun taas landau-vaunussa istuttiin kasvotusten. Landaulet-vaunuissa oli yksi aukaistavissa oleva kate, kun taas landau-vaunuissa niitä oli kaksi.